Az Országgyűlés 2013. június 10-én fogadta el a halgazdálkodásról és a hal védelméről szóló 2013. évi CII. törvényt, mely 2013. szeptember 1-jén lépett hatályba. A törvény végrehajtásához kapcsolódik a nyilvántartott halgazdálkodási vízterületeken az államot megillető halgazdálkodási jog kijelöléssel történő átengedése, valamint a kijelölt szervezet (MOHOSZ) általi alhaszonbérbe adása (MOHOSZ tagszervezeteinek, illetve tagszervezetei tagegyesületeinek). Erre teremt lehetőséget, illetve ennek részletszabályait tartalmazza az államot megillető halgazdálkodási jog kijelöléssel történő átengedésének, valamint alhaszonbérbe adásának részletes feltételeiről szóló FM rendelet.